《答东阁》
宋代·刘植

盎乏储空谩自豪，掬泉当酒味尤高。
卖文近觉马卿倦，脱赠今无范叔袍。
松下耕樵相尔汝，人间膏火自煎熬。
荆山山里山如壁，壁罅犹堪种碧桃。

作者简介：刘植，字成道，永嘉（今浙江温州）人。安上曾孙。理宗绍定三年（一二三○）曹豳官大理寺簿时有唱和。有《渔屋集》，已佚。事见《江湖后集》卷一四。今录诗二十五首。